
«Борыштық бағалы қағаздарды шет мемлекеттің аумағында орналастырудың эмитент үшін неғұрлым тиімді шарттарын айқындау және оларға Қазақстан Республикасының ұйымдастырылған бағалы қағаздар нарығында және (немесе) «Астана» халықаралық қаржы орталығының қор биржасында сұраныстың болмауы өлшемшарттарын бекіту туралы» Қазақстан Республикасы Қаржы нарығын реттеу және дамыту агенттігі Басқармасының қаулысының жобасына түсіндірме жазба
(бұдан әрі – Жоба)

1. Әзірлеуші мемлекеттік органның атауы.
Қазақстан Республикасының Қаржы нарығын реттеу және дамыту агенттігі (бұдан әрі – Агенттік).
2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері.
«Бағалы қағаздар рыногы туралы» Қазақстан Республикасы Заңының 22-1-бабының 1-тармағына сәйкес Агенттік борыштық бағалы қағаздарды шет мемлекеттің аумағында орналастырудың эмитент үшін неғұрлым тиімді шарттарын айқындау және оларға ішкі нарықта сұраныстың болмауы өлшемшарттарын бекітуге уәкілетті. Жоба осы өкілеттікті іске асыру және эмитенттерге ішкі нарықта және шет елдерде бір мезгілде орналастыру кезінде нақты және объективті критерийлерді белгілеу мақсатында әзірленді. 
3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).
Жобаны қабылдау мемлекеттік бюджеттен қаржылық шығындарға әкеп соқпайды.
4. Жоба қабылданған жағдайда болжанатын халықтың ауқымды топтары үшін әлеуметтік-экономикалық, құқықтық және (немесе) өзге салдары, сондай-ақ жоба ережелерінің ұлттық қауіпсіздікті қамтамасыз етуге ықпалы.
Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды, сондай-ақ ұлттық қауіпсіздікті қамтамасыз етуге теріс әсер етпейді.
5. Әлеуетті стейкхолдерлер (мемлекет, бизнес-қоғам, халық, өзге санаттар) үшін мүмкін салдарды егжей-тегжейлі сипаттайтын нақты мақсаттар мен күтілетін нәтижелердің мерзімдері.
Жобаның мақсаты – эмитенттерге борыштық бағалы қағаздарды шет мемлекеттің аумағында орналастырудың неғұрлым тиімді шарттарын айқындауға және ішкі нарықта сұраныстың болмауын растауға мүмкіндік беретін нақты критерийлерді белгілеу.
Күтілетін нәтижелер:
· екі критерий белгіленеді (купондық мөлшерлемелерді салыстыру және ішкі нарықтағы сұраныс деңгейі);
· критерийлердің сақталуын растау тәртібі (андеррайтердің қорытындысы және биржалар/андеррайтерлер ақпараты) айқындалады;
· эмитенттер мен инвесторлар үшін рәсімнің ашықтығы қамтамасыз етіледі.
Күтілетін мерзім – қаулы күшіне енген сәттен бастап (мемлекеттік тіркеу және ресми жариялаудан кейін).
6. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және (немесе) толықтырулар енгізу талап етілетін-етілмейтінін көрсету) не ондай қажеттіліктің болмауы.
Жоқ.
7. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.
Сәйкес келеді.
8. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.
[bookmark: _GoBack]Жеке кәсіпкерлік субъектілерінің шығындарының қысқаруы және (немесе) өсуі күтілмейді.
